text: aлматы сәндік және қолданбалы өнер колледжі орал таңсықбаев атындағы оқу орны. мүсінші, театр суретшісі, қолданбалы өнер суретшісі мамандарын даярлайды. *1938 жылы қазақ көркем сурет училищесі болып ашылған, мұнда алғашқы жылдары бір мамандық (орта мектептің сурет пәнінің мұғалімі) бойынша кадр даярлады. *1941 жылы театр училищесімен қосылып, қазақ мемлекеттік училищесі болып қайта құрылды. *1954 жылы н.в.гоголь атындағы алматы көркем-сурет училищесі болып өзгертілді. *1992 жылы училищеге о.таңсықбаев есімі берілді. *1995 жылдан қазіргі атымен белгілі. колледжде қазірде кескіндеме, театр безендірушісі, мүсінші, көркем-таңба, көркемдеп ағаш өңдеуші, қыш бұйымдарын көркемдеуші, көркемдеп металл өңдеуші, көркемдеп мата безендіруші, мамандықтары бойынша кадрлар даярланады. жоғары білікті 42 оқытушы дәріс береді. олардың 12-сі қр суретшілер одағының мүшесі, екеуі ағарту ісінің озаты, біреуі республиканың еңбек сіңірген өнер қайраткері (1998). қазакстанға белгілі кескіндемешілер м.кенбаев, с.мәмбеев, н.нұрмұхамедов, қ.телжанов, т.б. осы колледж түлектері.